
ДО ОБЩИНСКИ СЪВЕТ
ГР.ПОМОРИЕ

Д О К Л А Д Н А    З А П И С К А
От Иван Атанасов Алексиев – Кмет на община Поморие

ОТНОСНО: Заявление за издаване на разрешение за извършване на редовно теренно археологическо проучване на обект, находящ се в общински поземлен имот с идентификатор 35033.3.256 по КККР на гр. Каблешково, м. Праматаря.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В деловодната система на Община Поморие е постъпило заявление с вх. рег. №ТСУ-619/25.03.2026г. от гл. ас. д-р Живко Узунов от департамент „Археология“ към Нов български университет, относно даване на разрешение за провеждане на археологически проучвания – разкопки на обект в м. Праматаря, гр. Каблешково, представляващ ПИ с идентификатор 35033.3.256 по КККР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК, номер по предходен план: 000222, актуван с акт за публична общинска собственост №6200/25.09.2017г., с НТП – пасище, площ 29 951 кв. м., категория на земята: 9-та.
Обектът е разположен на десния бряг на р. Ахелой и е регистриран при теренни издирвания през 2017 година, като тогава са установени следи от масивна иманярска дейност, изразяваща се в един голям изкоп, направен със земекопна техника и множество по-малки, направени на ръка. В изкопите се наблюдават множество фрагменти от керемиди от покривната конструкция на поне една сграда. Във всички иманярски изкопи са документирани големи по размер каменни блокове, използвани в изграждането на сградата.
Откритите от теренните издирвания материали включват многобройни фрагменти от амфори и други керамични съдове и предмети.
Очакваните резултати през 2026 година са: изясняване хронологията и характера на обекта, разкриване на структури на възвишението от елинистическата епоха, проучване под възвишението и разкриване на структури от селището, развиващо се в тази част на обекта, анализ на керамичния материал, сравняване с известни образци от съседни синхронни обекти, анализ на животинските кости.
Предвиждат се да бъдат направени няколко изкопа с размери 2х2, 5х2 и 5х5, които ще бъдат разположени във вече съществуващи иманярски изкопи. Общата предвидена площ за проучване няма да засегне части от възвишението, които не са докосвани от иманярите. Съгласно задълженията по договор с Министерство на културата, се извършват консервационни дейности, състоящи се в засипване на разкритите структури (останки от зидове, подове и т.н.), като те предварително се покриват с геотекстил и се засипват с пръст. Средствата за това са осигурени от проекта.
Срок за извършване на археологическите разкопки на терен е 40 дни, а целият период на работа е разделен на следните етапи:
· 01.06-10.07.2026г. – работа на терен,
· 20.11-20.12.2026г. – обработка на откритите материали,
· януари 2027г. – подготовка на документация,
· февруари 2027г. – отчет пред Секция „Тракийска археология“ – Национален археологически институт с музей към БАН.

Предвидената за проучване площ е 200 кв. м.
Придобитите находки ще бъдат предадени за съхранение в Исторически музей – гр. Поморие.
Към настоящия момент ПИ с идентификатор 35033.3.256 по КККР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК е отдаден под наем с Договор за отдаване под наем на общински пасища, мери и ливади с изх. рег.№Д-70/20.06.2024г., със срок на действие до 30.09.2029г. Към същия ще се сключи допълнително споразумение за бъдещите археологически дейности, за които Община Поморие е получила принципното съгласие от наемателя. 
На основание чл.17, ал.1, т.1 от Закон за културното наследство, „кметовете на общини организират и координират осъществяването на политиката по опазване на културното наследство на територията на съответната община, като оказват съдействие при извършването на дейности по издирване, изучаване, опазване и популяризиране на културните ценности съобразно правомощията си, както и извършват други дейности, определени в този закон“. 

С оглед гореизложеното Ви предлагам да приемете следното

РЕШЕНИЕ:

На основание чл.21, ал.1, т.8 и ал.2 от Закона за местно самоуправление и местна администрация и чл.151, ал.1 и ал.3, т.5 от Закона за културното наследство: 
1. Общински съвет-Поморие дава съгласие за провеждане на археологически проучвания – редовни разкопки на обект в м. Праматаря, гр. Каблешково, представляващ ПИ с идентификатор 35033.3.256 по КККР на гр. Каблешково, одобрени със Заповед №РД-18-37/27.07.2015г. на Изпълнителен директор на АГКК, номер по предходен план: 000222, актуван с акт за публична общинска собственост №6200/25.09.2017г., с НТП – пасище, площ 29 951 кв. м., категория на земята: 9-та. 
[bookmark: _GoBack]2. Общински съвет-Поморие възлага на директора на Общинско предприятие „Озеленяване, горско и селско стопанство“ да сключи тристранно споразумение с наемателя на поземлен имот с идентификатор 35033.3.256 по КККР на гр. Каблешково и гл. ас. д-р Живко Узунов, в което конкретно да се посочат правата и задълженията на страните.
3. Общински съвет – Поморие задължава гл. ас. д-р Живко Узунов да приключи и възстанови площта като постоянно затревена в рамките на земеделската година, не по- късно от 31.12.2026г.

Приложения: заявление с вх. рег. №ТСУ-619/25.03.2026г., Акт за публична общинска собственост №6200/25.09.2017г.,скица, снимков материал.

С уважение,

ИВАН АЛЕКСИЕВ
Кмет на община Поморие


Съгласували:
Росица Стоева………………………..
/Директор Дирекция  ПНИАО/

инж. Кунчо Гайдов……………………
/зам.- кмет на община Поморие/

арх. Димитър Алексиев………………
	/Началник Отдел УТООС/

Хрисанта Чухлева………………………
/Началник Отдел ОСТ/

Изготвил:
Златина Димова……………………….
/ст. юрисконсулт в Отдел ОСТ/

